text: Lænsede beboers konto for 34.000 kr.
  19 februar 2015 kl. 20.07
  En 59-årig kvinde er ved Retten i Esbjerg idømt 80 timers samfundstjeneste for at have trukket 34.000 kr. fra en beboers konto på det ældrecenter i Esbjerg, hvor hun arbejdede.
  Den 59-årig blev dømt for bedrageri. Beboeren, en 90-årig kvinde, har forklaret, at den ansatte over et halvt år løbende har trukket penge fra hendes konto og beholdt dem selv.
  